laion/Wikipedia-Exotic huggingface dataset:
בויד הולברוק

רוברט בויד הולברוק (באנגלית: Robert Boyd Holbrook; נולד ב-1 בספטמבר 1981) הוא שחקן ודוגמן אמריקאי. הוא הופיע בין היתר בסרטים "מילק", "נעלמת", וגילם את סוכן המנהל לאכיפת סמים, סטיב מרפי בסדרת הטלוויזיה של נטפליקס, "נרקוס". הולברוק נולד בפרסטונסבורג, קנטקי, בנם של אלן ודון הולברוק. הולברוק התגלה בזמן שעבד במשרה חלקית כנגר בתיאטרון ג'ני וויילי בקנטקי. הוא הוחתם בסוכנות הדוגמנות עלית בשנת 2001. הוא עבד בסוכנויות דוגמנים אחרות כמו וילהלמינה. הולברוק דגמן עבור המעצבים גוצ'י, ז'אן-פול גוטייה, ורסצ'ה, הוגו בוס, ביל בלאס, קלווין קליין, מוסקינו ומארק ג'ייקובס. הולברוק והדוגמנית אומהירה מוטה היו נושאי הצילום של הצלמת אלן פון אוניברט בתערוכה שהוצגה בפריז, "אומהירה ובויד". הוא שחרר סדרת שירים קצרה דרך האתר "Model-Max.com", בליווי איורים של ג'יימי שטראכן. הולברוק למד משחק בתוכנית המשחק של מייזנר לשנתיים בסטודיו ויליאם אספר. הוא לקח קורסים במשחק מול מצלמה, ועבד עם המורה למשחק טרי קניקרבוקר. הולברוק הוא גם צלם שעשה עבודה עבור דייוויד ארמסטרונג. הוא גם פסל והציג את עבודותיו בתערוכת האמנות הראשונה שלו, "איש קריות", בגלריה רייר בצ'לסי, ניו יורק בין התאריכים 19 באפריל עד 17 במאי 2008. הולברוק גילם את דמותו של הסוכן סטיב מרפי, בסדרת הטלוויזיה נרקוס. בשנת 2015 שיחק בסרט הקולנוע מרדף לילי בו כיכבו ליאם ניסן ואד האריס. בשנת 2017 גילם הולברוק את "דונלד פירס", האנטגוניסט בלוגאן - וולברין, סרט ההמשך ל"וולברין". בשנת 2019, הולברוק גילם את "תומאס לוקהרט" בסרט המותחן של נטפליקס, "בצל הירח". בשנת 2022 שיחק בסדרת הטלוויזיה "סנדמן" שיצר אלן היינברג עבור נטפליקס ומבוססת על הקומיקס באותו השם מאת הסופר ניל גיימן. הולברוק יצא בעבר עם השחקנית אליזבת אולסן. הם התארסו במרץ 2014, אך בינואר 2015 השניים נפרדו ובוטלו אירוסיהם. לאחר מכן, נישא לטטיאנה פאג'קוביץ הדנית. לזוג יש בן בשם דיי. מדיה וקבצים בנושא בויד הולברוק בוויקישיתוף בויד הולברוק, ברשת החברתית אינסטגרם בויד הולברוק, במסד הנתונים הקולנועיים IMDb (באנגלית) בויד הולברוק, באתר AllMovie (באנגלית) בויד הולברוק, באתר Rotten Tomatoes (באנגלית) בויד הולברוק, באתר Box Office Mojo (באנגלית) בויד הולברוק, במסד הנתונים הקולנועיים KinoPoisk (ברוסית) Deaton, Jarrid (18 בפברואר 2009). "Stage Presence". The Floyd County Times. Kentucky. אורכב מ-המקור ב-14 במרץ 2014. נבדק ב-13 במרץ 2014. ...Holbrook, 28... {{cite web}}: (עזרה) "Boyd Holbrook". An Evening of Scenes. n.d. אורכב מ-המקור ב-6 ביולי 2009. {{cite web}}: (עזרה) McFadden, William. "Omahyra & Boyd". Ellen Von Unwerth (retrospective site). אורכב מ-המקור ב-21 בפברואר 2006. {{cite web}}: (עזרה) "Kamel Mennour Presents Ellen Von Unwerth: Hot things". Parisiana.com. אורכב מ-המקור ב-14 באוגוסט 2005. {{cite web}}: (עזרה) Medina, Jed (במרץ 2004). "The Poetry of Boyd Holbrook". Model-Max.com. אורכב מ-המקור ב-5 במאי 2004. {{cite web}}: (עזרה) Boyd Holbrook Resume. Archived from the original on February 18, 2012. "Testimonials [Boyd Holbrook]". Terry Knickerbocker Studio. אורכב מ-המקור ב-3 באוגוסט 2016. נבדק ב-13 באפריל 2016. {{cite web}}: (עזרה) "Boyd Holbrook > Rare Plus - Iscariot". Artslant.com. 19 באפריל 2008. אורכב מ-המקור ב-15 בפברואר 2012. נבדק ב-12 בפברואר 2017. {{cite web}}: (עזרה) "Boyd Holbrook on Film". Interview. 2014. אורכב מ-המקור ב-28 בינואר 2016. נבדק ב-28 בינואר 2016. {{cite news}}: (עזרה)
פסוק פונגפאיצ'יט

פסוק פונגפאיצ'יט (בתאית: ผาสุก พงษ์ไพจิตร; נולדה ב-11 בפברואר 1946) היא כלכלנית תאילנדית, אשר כתבה בין היתר מספר ספרים על שחיתות שלטונית במדינתה. פסוק פונגפאיצ'יט למדה באוניברסיטת מונש במלבורן בה סיימה תואר ראשון בשנת 1969 ותואר שני בשנת 1971. היא המשיכה את לימודיה באוניברסיטת קיימברידג' בה סיימה תואר שלישי בשנת 1979. לאחר חזרה לתאילנד פסוק פונגפאיצ'יט השתלבה בצוות ההוראה של אוניברסיטת צ'ולונגונגקורן והחל משנת 1999 מכהנת כפרופסור בפקולטה לכלכלה. היא כתבה מספר ספרים על שחיתות שלטונית בתאילנד. בשנת 1997 ספרה זכה בפרס "ספר השנה" של המועצה למחקר לאומי. היא הייתה בין המבקרים הבולטים של ראש הממשלה תאקסין צ'ינוואט. לאור כך היא מונתה ליועצת של קבוצת קצינים שהובילו הפיכה שלטונית, אך סירבה לקבל תפקיד רשמי בממשל החדש. זכתה בשנת 2017 ביחד עם בעלה, כריס בייקר, ב"פרס פוקואוקה" המוענק עבור תרומה יוצאת דופן למדע, אמנות ותרבות באסיה. ספריה היו השראה לספרי בלשות של ג'ון בורדט. קורות חיים (באנגלית) Fukuoka Prize, Fukuoka Prize (באנגלית)
ויליאם פייג'

ויליאם פייג' (באנגלית: William Page‏; 3 בינואר 1811 – 1 באוקטובר 1885) היה צייר ואמן פורטרטים אמריקאי. פייג' הגיע לניו יורק עם הוריו בגיל תשע, ובשנת 1822 קיבל פרס מהמכון האמריקני עבור רישום בדיו. בגיל 14 החל ללמוד משפטים במשרדו של פרדריק דה פייסטר, אותו עזב עד מהרה כדי להיכנס לסטודיו של ג'יימס הרינג, ותוך פחות משנה הפך לתלמידו של סמואל מורס, דרכו גם נרשם לאקדמיה הלאומית לעיצוב. ציוריו בשיעור העתיקות באקדמיה הלאומית זיכו אותו במדליית הכסף, אך לאחר שהצטרף לכנסייה הפרסביטריאנית, הוא החליט ללמוד דת. במשך שנתיים משנת 1828 הוא למד תאולוגיה בסמינר התאולוגי של אנדובר ובמכללת אמהרסט, שבסיומה חזר לאמנות. לאחר שצייר דיוקנאות באלבני במשך שנה, נסע לניו יורק, שם ביצע ציור של ויליאם מרסי וג'ון קווינסי אדמס. בשנת 1836 הוא נבחר לאקדמאי (והיה נשיא האקדמיה הלאומית משנת 1871 עד 1873). בסביבות 1844 עבר לבוסטון, אך בשנת 1847 שב לניו יורק לשהייה של שנתיים. פייג' נסע לאיטליה, שם התגורר במשך אחת עשרה שנים בפירנצה וברומא, וחזר לניו יורק בשנת 1860. בזמן שהיה באיטליה, צייר את דיוקנותיהם של רוברט ואליזבת' בראונינג ואנגלים ואמריקאים ידועים אחרים. הוא גם ניצל הזדמנות ללמוד את עבודותיהם של הציירים הגדולים, בעיקר טיציאן, אותו העריץ וניסה לחקות, ושאת דרך הציור שלו הוא קיווה לגלות. העותקים שהוא ביצע מציוריו של טיציאן היו מדהימים, עד שאחד מהם נתפס על ידי שלטונות פלורנטין מתוך אמונה שזהו המקור. הוא היה גם חבר של ויליאם ווטמור סטורי ושל ג'יימס ראסל לואל, שהקדיש לו את אוסף השירים הראשון שלו בשנת 1843. הוא נפטר בשנת 1885, בן 74 בסטטן איילנד. אף על פי שזכה לשבחים כאמן משנות ה-30 של המאה ה-19 ועד לשנות ה-60 של המאה ה-19, המוניטין של פייג' דעך בשלב החיים המאוחרים שלו, מכיוון ששינה את סגנונו בתדירות גבוהה ובמיוחד, משום ששיטת הציור שלו גרמה במהרה לחלק ניכר מעבודותיו להתכהות יתר על המידה. באיטליה הוא צייר את "ונוס", "משה ואהרון על הר חורב", "בכחוס התינוק" ו"הבריחה למצרים". עבודתו כוללת גם דיוקן באורך מלא של האדמירל דייוויד פרגוט, "המשפחה הקדושה" (1837, באתנאום בבוסטון). ו"הסוחרים הצעירים "(באקדמיה לאמנויות יפות בפנסילבניה בפילדלפיה). בשנת 1870 הציג פייג' דיוקן ראש של ישו שמשך תשומת לב רבה ויצר מחלוקות רבות. ציורים אחרים כוללים: "הראיון האחרון" (1838), "רות ונעמי" ו"קופידון" (1880). ב־1874 ערך פייג' ביקור שני באירופה, במטרה לחקור את מסכת המוות כביכול של לודוויג בקר של ויליאם שייקספיר שנשתמרה בגרמניה, ובשובו ביצע כמה דיוקנאות של שייקספיר (1874–1878). הוא המציא שיטה גאומטרית חדשה למדידת דמות האדם (1860), והמציא פטנטים ושיפורים שונים בסירות ובתותחים. סוחרים צעירים קופידון ופסיכה דיוקן עצמי אשת הצייר דיוקן של שקספיר מדיה וקבצים בנושא ויליאם פייג' בוויקישיתוף ויליאם פייג', באתר אנציקלופדיה בריטניקה (באנגלית) Chisholm, Hugh, ed. (1911). "Page, William" . Encyclopædia Britannica. 20 (11th ed.). Cambridge University Press. p. 450. Wilson, J. G.; Fiske, J., eds. (1900). "Page, William" . Appletons' Cyclopædia of American Biography. New York: D. Appleton.
יגואר XK180

יגואר XK180 (באנגלית: Jaguar XK180) היא מכונית קונספט בתצורה מכונית ספורט רודסטר בעלת 2 מושבים, מתוצרת יצרנית רכבי היוקרה יגואר, אשר הוצגה בשנת 1999 בבריטניה. "יגואר XK180" נבנתה כדי לחגוג את יום השנה ה-50 לייצור יגואר XK120. "יגואר XK180" הוצגה לראשונה בתערוכת הרכב של פריז בשנת 1998. 2 דלתות. 2 מושבים. מנוע קדמי, מנוע בנזין, הנעה אחורית. תמסורת אוטומטית - 5 מהירויות מתוצרת מרצדס-בנץ. בלמים בגודל 355.6 מ"מ מלפנים ו-304.8 מ"מ מאחור, מתוצרת "Brembo" (אנ'). חבילת הטיפול ששימשה ב"יגואר XK180" הייתה CATS (Computer Active Technology Suspension), אשר שימשה גם ב"יגואר XK-R" (אנ'). שיפורים אלה כללו הגדרות יחידת בקרה אלקטרוניות מתוקנות והגדרות בולם מתוקנות לטיפול מתוח ודינמי כמו גם קפיצים משודרגים להגברת נוקשות הגלגול. החבילה כללה גם יחס משתנה מחודש, ומערכת היגוי רגישה למהירות. המתלה של דגם ה"יגואר XK180" מבוסס על זה של ה-"יגואר XKR", עם בולמי אלומיניום בסגנון מרוץ המשולבים ביחידות קפיצים / בולמים. תאוצה בין 0–100 קמ"ש היא 4.5 שניות. זינוק למרחק 400 מטר - 13.5 שניות במהירות של 171 קמ"ש. יגואר (יצרן רכב) יגואר XK140 יגואר XK150 ברטונה פיראנה יגואר C-XF (אנ') מדיה וקבצים בנושא יגואר XK180 בוויקישיתוף יגואר XK180, סרטון באתר יוטיוב "יגואר XK180" caradvice.com.au/836531/design-review-jaguar-xk180-concept-1998 "יגואר XK180" coys.co.uk/cars/jaguar-xk180-concept-evocation "יגואר XK180" קונספט Marus, Michelle. "Jaguar XK180 Concept Replica Will Put a Dent in Your Wallet". The Drive. Retrieved 5 December 2018. "יגואר XK180" jaguarheritage.com/car/1998-jaguar-xk-180-concept-car "יגואר XK180" topgear.com/car-news/concept/we-cant-believe-jaguar-didnt-build-xk180
ליר (עיר)

ליר (בפלמית: Lier) היא עיר ומועצה מקומית במחוז אנטוורפן, באזור פלנדריה שבבלגיה. עדויות על העיר קיימות עוד במאה ה-7 כאשר קשוד נוצרי גומרוס פעל בעיר. בשנת 1194 היישוב קיבל זכויות אופידום ובשנת 1212 זכויות מוניציפליות. העיר התפתחה עם הזמן. לאחר תחילת מלחמת העולם השנייה, המלך אלברט ביחד עם פיקוד העליון של הצבא עבר לעיר לתקופה מסוימת, עד שעברו ללונדון. במהלך המלחמה העיר ספגה מאש תותחים גרמנים ומרכז העיר נחרב. כל הבניינים בעיר העתיקה הם למעשה שחזור בניינים שנבנו מחדש לאחר סיום הקרבות. בעיר ממוקם מתחם הבגינאז'ים הפלמיים שנבנה במהלך המאה ה-17 ובשנת 1998 קיבל הכרה כאתר מורשת עולמית. שער העיר מגדל שמירה עם שעון כנסיית גומרוס מדיה וקבצים בנושא ליר בוויקישיתוף אתר האינטרנט הרשמי של ליר (בהולנדית) ליר, ברשת החברתית פייסבוק ליר, ברשת החברתית אינסטגרם ליר, ברשת החברתית LinkedIn ליר, סרטונים בערוץ היוטיוב ליר, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של בלגיה ובנושא יישובים באירופה. אתם מוזמנים לתרום לוויקיפדיה ולהרחיב אותו.
סמל העיר באר יעקב

סמל העיר באר יעקב, סמלה הרשמי של העיר באר יעקב, אומץ ב-13 בנובמבר 1958. הסמל מורכב ממגן מעוגל החצוי לשנים על ידי שיבולת חיטה באלכסון. בחציו העליון ציור של שדה ירוק על רקע כחול ובראש הסמל שם המועצה. בחציו התחתון איור של עץ תפוז כסמל לענף הפרדסנות שהיה רוב הגידול החקלאי במועצה ובאר, שמסמלת את הבאר הרומית הקדומה בשטח המועצה שנחפרה מחדש עם הקמתה למציאת מים, שניהם על רקע כתום. הסמל מאפיין את אופיו החקלאי של היישוב שנוסד כמושבה ב-1907. לעיר סמליל מודרני שבשימוש בחלק מפרסומיה, הסמליל מורכב מפסים, עיגולים וצורות בית מגורים בצבעי כתום, ירוק, ורוד וכחול היוצרים ביחד צורה של לב. השילוב בין פסים ארוכים ובתים קטנים מסמל את התפתחות היישוב, עם הקמת מגדלי מגורים לצד בתים צמודי קרקע, ואת שאיפתה להפוך לעיר. צורת הלב מסמלת את החיבור בין הוותיק לחדש ואת היישוב עצמו כיישוב "חם, מחבק ומכיל" לתושביו ולמשפחות החדשות שעוברות אליו. בתחתית הסמל שם המועצה בכחול לצד סמל המועצה הישן והמוטו החדש "חזון • תנופה • בית": חזון - חזונה של המועצה להפך ל"פנינת השפלה", עיר מבוקשת ומודרנית באזור. תנופה - מסמל את תנופת הבינוי המהירה במועצה, המתוככנת בתוכנית המתאר שאושרה ב-2020, במסגרתה צפויים להיבנות 27,000 יחידות דיור, 2 פארקים ואצטדיון כדורגל עירוני, והעיר תגדל בכ-85,000 תושבים. בית - שמירתה של המועצה על צביונה הקהילתי. סמל שהיה בשימוש ב-2007, שנת ה-100 ליישוב, הסמל מורכב מהמספר 100, כאשר בספרת ה-0 הימנית נמצא סמלה של המועצה, ומתחתיו שנת הייסוד, 1907, ושנת המאה. ספרת ה-0 השמאלית צבוע בירוק כסמל לעתיד, וממנה צומחת שיבולי חיטה, כסמל לעבר. בתחתית הסמל שם המועצה והמוטו "פנינת השפלה". ב-2007 אושר סמליל מיוחד לכבוד שנת ה-100 של היישוב, שכלל את סמל היישוב הקיים. ב-2020 במסגרת תהליך מיתוג מחדש שבוצע עקב אישור תוכנית המתאר של המועצה, שצפויה להפך לעיר עם השלמתה, עוצב ואומץ סמליל ממותג חדש. סמל הישוב, אתר מועצה באר יעקב דותן לוי, הוועדה המחוזית אישרה את תוכנית המתאר של באר יעקב: תוסיף ליישוב 85 אלף תושבים, באתר כלכליסט, 23 בפברואר 2020
יוהאן גוסטב רנאט

יוהאן גוסטב רנאט (בשוודית: Johan Gustaf Renat;‏ 1682 – 1744) היה חייל וקרטוגרף יהודי-שוודי. הוא ידוע בעיקר בתפקידו בהבאת מפות מפורטות של מרכז אסיה לאירופה לאחר קרוב לשני עשורים בשבי הרוסי. רנאט היה בנם של מהגרים יהודים הולנדים לשוודיה, שזכו באזרחות שוודית בשנת 1681, שנה לפני לידתו. במהלך המלחמה הצפונית הגדולה נגד רוסיה, הוא שירת בצבאו של קרל ה־12 כקצין (styckjunkare) בתותחנים. הוא נלקח בשבי לאחר קרב פולטבה בשנת 1709. בשנת 1711 נשלח לטובולסק שם הוחזקו קצינים שוודים רבים כאסירי מלחמה. הוא נכנס לשירות הרוסי בתנאי שלא יילחם נגד שוודיה. רנאט עזר ביצירת מפות של סיביר עבור ממשלת רוסיה. בשנת 1716 השתתפו רנאט ושבויי מלחמה שוודים אחרים במסע של איוון בוחהולץ לחקור את מרבצי הזהב סביב אגם יאמיש על נהר אירטיש. המשלחת נפלה למטרה של כוח ג'ונגארי, ורנאט שהה בשבע עשרה השנים הבאות בשבי הג'ונגאר. בחאנות ג'ונגאר, רנאט עזר חאנים צוואנג רבטאן וגלדן צרן לארגן את המערכות שלהם נגד צ'ינג במרכז אסיה. בין היתר הוא ארגן גדוד ארטילרי ועזר בחימוש תותחים. רנאט פגשה גם אישה שוודית שהייתה גם היא שבויה. זו היה בריגיטה שרזנפלדט, שמוצאה מסקונה. אלמנה פעמיים היא התחתנה עם אסיר גרמני שהצטרף לשירות רוסי ונשלח לסיביר. השיירה שלהם נתפסה על ידי שודדי ג'ונגאר בשנת 1716, שהרגו את בעלה. בהמשך התחתנה עם רנת. בשנת 1733 הורשו רנאט ואשתו לעזוב. הם חזרו בשנה שלאחר מכן לסטוקהולם, בליווי ארבע משרתות מג'ונגאר, שהוטבלו כשהגיעו לשוודיה. משפחתו של רנאט קנתה בית בגמלה סטאן שם התיישבה. בשנת 1739 הועלה רנאט לדרגת קפטן בצבא השוודי. באותה שנה הוא נישא בשנית לתעשיינית אליזבט פריץ. רנאט הביא לשוודיה שתי מפות מפורטות של מרכז אסיה. אך מפות אלה הושארו באפלוליות יחסית במשך שנים רבות. בשנת 1878 התגלו עותקים של המפות על ידי הסופר השוודי אוגוסט סטרינדברג, אז עוזר ספרן בספרייה המלכותית השוודית. הוא נתן חסות לפרסומם מחדש ברוסיה בשנת 1881. עשור לאחר מכן התגלה המקור בספרייה של אוניברסיטת אופסלה, שם הם עדיין מוחזקים. טובול (סרט) Renat, Johan Gustaf. Carte de la Dzoungarie: dressée par le suédois Renat pendant sa captivité chez les kalmouks de 1716-1733. St. Petersburg: Societé Impériale Russe de Géographie, 1881. מפות רוסיות בספרייה המלכותית (בשוודית) "August Strindberg, "En svensk karta över Lop-nor och Tarimbäckenet" (in Swedish)". אורכב מ-המקור ב-2007-09-28. נבדק ב-2007-08-16.
סמל המועצה המקומית קדימה-צורן

סמל המועצה המקומית קדימה-צורן, סמלה הרשמי של המועצה המקומית קדימה-צורן היה בעבר סמלה של המושבה קדימה ואומצה עם איחוד המועצות ב-2003. הסמל מורכב ממגן בעל מסגרת כתומה, ושדה חצוי לשני חלקים, החצי הימני ירוק והחצי השמאלי לבן. הצד הימני הירוק מוטען בשם המועצה, הצד המשאלי הלבן מוטען באיור של עץ תפוז, שמסמל את הפרדסים הרבים שהיו מאפיינים את המושבה החקלאית. מתחת לעץ איורים בכתום של טרקטור וחקלאי חורשים את אדמת המועצה, כולם מסמלים את אופייה החקלאי של המועצה. בתחתית הסמל איור של שני ענפים. במרכז הסמל משולש הפוך ובו איור של יישוב חקלאי, שדות חרושים וגבעות, שנועד לסמל גם הוא את אופייה החקלאי של המושבה. הצבעים המרכזיים בסמל הן ירוק וכתום, כסמל הן ליערות קדימה והשטחים הירוקים שמסביבו, והן את הפרדסים הרבים באזור. לפני איחוד היישובים ב-2003 גרסה של הסמל הנוכחי הייתה בשימוש על ידי המושבה קדימה, ועליו נכתב "בעמלך תצעד קדימה". לוגו המועצה, אתר מועצה קדימה-צורן
ריק גונזלס

ריק גונזלס (באנגלית: Rick Gonzalez; נולד ב-30 ביוני 1979) הוא שחקן קולנוע, טלוויזיה ומוזיקאי אמריקאי. הוא ידוע בתפקידיו כטימו קרוז בסרט הקולנוע "המאמן קרטר". בין השנים 2016–2020, הוא כיכב בסדרת הדרמה "החץ". גונזלס נולד בעיר ניו יורק. הוא ממוצא דומיניקני ופורטו ריקני. הוריו נפגשו בוושינגטון די. סי., שם נישאו. הם עברו לברוקלין שם גידלו את גונזלס. לימים הוריו התגרשו. הוא למד בבית הספר היסודי ובחטיבת הביניים בברוקלין. מאז שהיה ילד צעיר היה גונזלס מעלה "מופעים" מאולתרים עבור בני משפחתו ומשתתף בהצגות בית הספר שלו. מוריו שיכנעו את גונזלס להגיש מועמדות ולנסות את בית הספר התיכון לאמנויות הבמה, עליו התבסס הסרט "תהילה", במנהטן. הוא עשה זאת והתקבל. בשנת 1997 סיים את לימודיו בתיכון לאמנויות פיורלו לה גוארדיה (אנ') במנהטן ומיד החל בקריירה במשחק. גונזלס החל את קריירת המשחק שלו בניו יורק, שם קיבל תפקיד קטן בסרט הטלוויזיה משנת Thicker Than Blood" 1998", בתפקיד סאנצ'ז. בשנת 1999 ערך את הופעת הבכורה שלו בסרט "ממבו קפה", שיצא לאקרנים בשנת 2000. אחר כך והשתתף בסרט "הנסיך מסנטרל פארק" (2000) לפני שעבר ללוס אנג'לס, קליפורניה. בהוליווד, היה לו תפקיד קטן כחבר בכנופיה בסרט "קרוקודיל דנדי בלוס אנג'לס" משנת 2001. הוא שיחק בסרט "הרוקי", בכיכובו של דניס קווייד ובסרט "Biker Boyz" משנת 2003. בשנת 2005 שיחק בתפקיד טימו קרוז בסרט המצליח "המאמן קרטר". גונזלס הופיע גם בקליפ "תקווה" של הזמר טוויסטה, שהוא הסינגל המוביל של פסקול הסרט "המאמן קרטר". הוא גם כיכב בסרטון לשיר "Snitch" של אובי טרייס. גונזלס הופיע בתפקידים בסרטים: "אולד סקול" משנת 2003 (לצד לוק וילסון, וינס ווהן וויל פרל), "קפה הרכבת התחתית" (2004) בתפקיד "וינסנט יאנג", ב"מלחמת העולמות" (2005) בתפקיד "וינסנט", "רול מקפץ" (2005) בתור "נאפס", בסרט "דופק" (2006) בתור "סטון", בסרט "שלג ראשון" (2006) בתפקיד "אנדי לופז", בסרט "מכרז לא חוקי" (2007) בתפקיד "ווילסון דליאון ג'וניור" ובסרט ב"מה שאנחנו עושים הוא סודי" משנת 2007. הופעות האורח שלו בטלוויזיה היו בסדרות "חוק וסדר: מדור מיוחד" (2000), "מגע של מלאכים" (2001) בתפקיד רמון, "ER" (2001 בתפקיד "חורחה אסקאלונה", "באפי ציידת הערפדים" (2002) בתפקיד תומאס, "המגן" (2002)), "CSI: מיאמי" (2006), "קאסל" (2010), "שקר לי" (2010) ו"בונז" (2011). הוא השתתף בסדרת הטלוויזיה "ריפר" בתפקיד בן גונזלס. לגונזלס היה בלוג על עונת 2008 של MLB שזכה לכינוי "אוקטובר גונזו". הוא שיחק בקליפ של ליידי גאגא בשנת 2011 לסינגל "Judas" שם גילם את ישו. בשנת 2013 הופיע גונזלס בפרק NCIS, בתפקיד לני מצ'קה. ב־24 במאי 2011 הוציא גונזלס את אלבום המיקסטייפ שלו בהנחיית הדי ג'יי ג'י ספוט שכותרתו "האיש הבלתי נראה". הוא הופיע גם בשיר "ראפ בולי" מתוך אלבומו האחרון של שון פרייס שיצא ב-30 באוקטובר 2012. מדיה וקבצים בנושא ריק גונזלס בוויקישיתוף ריק גונזלס, ברשת החברתית אקס (טוויטר) ריק גונזלס, ברשת החברתית אינסטגרם ריק גונזלס, במסד הנתונים הקולנועיים IMDb (באנגלית) ריק גונזלס, באתר AllMovie (באנגלית) ריק גונזלס, במסד הנתונים הקולנועיים KinoPoisk (ברוסית) TV Guide Arispe, Rudy. "New World Man", San Antonio Express-News, June 30, 2005. Accessed June 8, 2009. "I'm from Bushwick (an area of Brooklyn)..." (הקישור אינו פעיל, July 2011)
יום קרונין

יום קרונין (באנגלית: Hume Cronyn;‏ 18 ביולי 1911, לונדון שבאונטריו – 15 ביוני 2003) היה שחקן קולנוע, תיאטרון, טלוויזיה ותסריטאי קנדי שהקריירה שלו השתרעה על פני 67 שנים בהן הופיע ב-40 סרטים, 34 תוכניות טלוויזיה ו-30 הצגות. קרונין החל ללמוד משפטים באוניברסיטת מקגיל במונטריאול. הוא היה מתאגרף חובב במשקל נוצה וב-1932 השתתף באולימפיאדת לוס אנג'לס. הוא עבר לארצות הברית ולמד באקדמיה האמריקאית לאמנויות הדרמה בניו יורק. ב-1934 החל להופיע בהצגות בברודוויי. ההופעה הראשונה שלו בקולנוע הייתה בסרט צל של ספק בבימויו של אלפרד היצ'קוק (1943), ובסירת הצלה (1944) גם הוא בבימויו של היצ'קוק. הוא שיתף פעולה עם היצ'קוק בכתיבת התסריטים לסרטים "החבל" (1948) ו"מתחת לחוג הגדי" (1949). ב-1944 שיחק בסרט הצלב השביעי והיה מועמד לפרס אוסקר לשחקן המשנה הטוב ביותר. עם אשתו השנייה ג'סיקה טנדי הופיע בסרטים "השנים הירוקות" (1946), "הצלב השביעי" (1944), "קוקון" (1985), "נס ברחוב שמונה" (1987), ו"קוקון 2: החזרה" (1988). ב-1964 זכה בפרס טוני על הופעתו על הבמה בהצגת המלט בתפקיד פולוניוס. ב-1991 פרסם את החלק הראשון של האוטוביוגרפיה שלו בשם "A Terrible Liar". הוא מת בגיל 92 מסרטן הערמונית. ב-1986 הוענק לו פרס מרכז קנדי. ב-1988 הוענק לו אות מסדר קנדה בדרגת קצין של כבוד. ב-1990 הוענקה לו ולאשתו המדליה הלאומית לאמנויות. ב-1934 נישא לנדבנית אמילי וודרוף. היא הייתה לסבית והם חיו בדירות נפרדות במה שכונה אז בהוליווד "נישואי לבנדר", נישואי נוחות שנועדו להסתיר הומוסקסואליות של אחד מבני הזוג או של שניהם. הם התגרשו ב-1936. ב-1942 נישא לג'סיקה טנדי עמה חי עד מותה מסרטן השחלות ב-1992. הם הופיעו יחד בסרטי קולנוע וטלוויזיה. נולדו להם בת – טנדי ובן – כריסטופר. ב-1996 נישא לסופרת ולתסריטאית סוזן קופר. צל של ספק (1943) פנטום האופרה (1943) סירת הצלה (סרט) (1944) השנים הירוקות (1946) הדוור תמיד מצלצל פעמיים (1946) יומנו של רופא (1951) זריחה בקמפובלו (1960) קלאופטרה (סרט, 1963) העולם על פי גארפ (1982) קוקון (1985) נס ברחוב שמונה (1987) קוקון 2: החזרה (1988) בדרך לברודוויי (1992) תיק שקנאי (1993) 12 המושבעים (1997) Seasons of Love‏ (1999) – סרט טלוויזיה של CBS מדיה וקבצים בנושא יום קרונין בוויקישיתוף יום קרונין, במסד הנתונים הקולנועיים IMDb (באנגלית) יום קרונין, באתר AllMovie (באנגלית) יום קרונין, במסד הנתונים הקולנועיים KinoPoisk (ברוסית) יום קרונין, באתר Discogs (באנגלית) יום קרונין, באתר Internet Broadway Database יום קרונין, באתר "Find a Grave" (באנגלית) יום קרונין, באתר אנציקלופדיה בריטניקה (באנגלית)
טניל דאשווד

טניל אבריל דאשווד (באנגלית: Tenille Averil Dashwood; נולדה ב-1 במרץ 1989) הידועה יותר בשם הבמה שלה, אמה, היא מתאבקת אוסטרלית, המופיעה בארגון ההיאבקות WWE, בתוכנית סמאקדאון. היא הייתה המתאבקת האוסטרלית הראשונה שהוחתמה בארגון זה. כמו כן, היא הופיעה בארגוני ההיאבקות Impact Wrestling ו-Ring Of Honor‏ (ROH). דאשווד החלה להתאמן בשנת 2003 באוסטרליה, כשהייתה בת 13 בלבד. לפני שחתמה ב-WWE, היא התאבקה בארגוני היאבקות עצמאיים ברחבי אוסטרליה וצפון אמריקה כמו Elite Canadian Championship Wrestling‏ (ECCW) ו-Shimmer Women Athletes, שבהם הופיעה תחת שם הבמה טניל טיילה. דאשווד נולדה וגדלה בפרוורי העיר מלבורן בבורוניה, ויקטוריה, אוסטרליה. יש לה אח גדול ממנה בשם ג'ייק, שהוא זה שהציג אותה לענף ההיאבקות המקצועית. היא מציינת את סטון קולד סטיב אוסטין, טריש סטרטוס וליטה כמתאבקים אשר נתנו לה השראה בקריירה. ב-30 ביוני 2014, דאשווד נעצרה בהרטפורד, קונטיקט. היא הגיעה אל מאחורי הקלעים, אך לא הופיעה באותו הערב בפרק של התוכנית Raw. המשטרה שחררה אותה לאחר שהיא הסכימה להגיע לבית המשפט בהרטפורד יום לאחר מכן. לפי עורך דינה, היא שכחה לשלם עבור כיסוי לאייפד, כשהשתמשה בקופה עצמאית בחנות וולמארט. היא נידונה ליום אחד של עבודות שירות. ארגון ה-WWE שחרר את דאשווד, אך חזר בו לאחר מספר שעות ספורות, כשמעריצי ה-WWE הגיבו תגובות חריפות ברשתות החברתיות. דאשווד חשפה באוגוסט 2018 שהיא סובלת ממחלת הפסוריאזיס מאז שהייתה בת 14. במהלך מסע ההופעות שלה באוסטרליה וניו זילנד חודש קודם לכן, מצבה הרע ואף גרם לה לכאבים עזים במהלך השבועות שבאו לאחר מכן. הישגים בארגון ההיאבקות Extreme Canadian Championship Wrestling – ECCW אליפות הסופרגירלס של ECCW (פעמיים) הישגים בארגון ההיאבקות Pro Wrestling Alliance Queensland מלכת הלוחמות (2009) הישגים במגזין ההיאבקות Pro Wrestling Illustrated – PWI PWI דירג אותה במקום ה-31 מתוך 50 המתאבקות הטובות ביותר לשנת 2015 הישגים בארגון ההיאבקות Swiss Wrestling Entertainment – SWE אליפות הליידיס של SWE (פעם אחת) אתר האינטרנט הרשמי של טניל דאשווד מדיה וקבצים בנושא טניל דאשווד בוויקישיתוף טניל דאשווד, ברשת החברתית פייסבוק טניל דאשווד, ברשת החברתית אקס (טוויטר) טניל דאשווד, ברשת החברתית אינסטגרם טניל דאשווד, באתר WWE.com להיאבקות מקצועית טניל דאשווד, באתר Online World of Wrestling אמה סיימה עם בית המשפט; עורך הדין אומר שמעצרה הוא טעות הדיווחים האחרונים על מעצרה של אמה ארגון ה-WWE מפטר ושוכר מחדש את אמה לאחר פרשת המעצר שלה בהרטפורד טניל דאשווד חושפת שהיא סובלת מפסוריאזיס
זאב ירמולוביץ

זאב ירמולוביץ (לדיסלב הרמן ירמולוביץ; 15 ביוני 1904 – 1984) היה נוירולוג ופסיכיאטר, מנהל בית חולים אברבנאל (1955–1972), מנהלו השני של מרכז רפואי רעות. בנוסף לניהול בית החולים אברבנאל התמנה בשנת 1955 על ידי שר הבריאות דב יוסף לפסיכיאטר מחוזי – במחוז תל אביב והמרכז. ירמולוביץ נולד בעיר סוסנוביץ בפולין. בשנת 1927 סיים את חוק לימודיו בפקולטה לרפואה באוניברסיטת ורשה עם תואר דוקטור לרפואה. ב-1935 עלה לארץ ישראל, התיישב בירושלים וניהל את מרפאת בריאות הנפש בבית החולים ביקור חולים. ב-1937 עבר לתל אביב, התגייס לשורות ההגנה והיה הרופא של אזור הדרום. בשנת 1948, עם תחילת פינוי המנדט הבריטי מהארץ, מונה כרופא המחנה הצבאי הראשון של צה"ל, והשתתף בכיבוש בשייח' מוניס. ב-1949 עבד כפסיכיאטר בשרות צה"ל, במרפאה שביפו. ב-1952 החל לעבוד בשרות המדינה בבית חולים לבריאות הנפש – באר יעקב, שם היה מנהל מחלקה וסגן מנהל בית החולים. ב-1955 נתמנה ירמולוביץ למנהל ביה”ח אברבנאל, במהלך אותה שנה התמנה גם לפסיכיאטר מחוזי – במחוז תל אביב והמרכז. שימש בתפקיד מנהל בית החולים אברבנאל בין השנים 1955–1972. במהלך שנותיו כמנהל בית החולים אברבנאל הניח את יסודות הטיפול הקהילתי, ועשה רבות למען חיזוק הקשר בין החולה לבין הקהילה. ירמולוביץ היה נשוי לד"ר נטליה ירמולוביץ, רופאת עיניים. התגוררו ברחוב בן יהודה 89, בתל אביב. הזוג היה חשוך ילדים. בצוואתו הוריש לבית החולים אברבנאל חלק מרכושו, וציווה על הקמת קרן על שמו, המנוהלת על ידי החברה לנאמנות של בנק לאומי לישראל. אתר המרכז הרפואי רעות / ראו: אודות / הקמת בית החולים / ד"ר זאב ירמולוביץ ילקוט הפרסומים, י' בשבט תשכ"ג, 4 בפברואר 1963, רשימת הרופאים בעלי תואר מומחה, ירמולוביץ לדיסלב הרמן, רחוב בן יהודה 89 תל אביב, מס' רישיון מומחה :329, עמוד 738 ילקוט הפרסומים, 439 8 בספטמבר 1955, כ"א באלול תשט"ו, עמוד 1318, חוק לטיפול בחולי נפש 1955: מינוי פסיכיאטרים מחוזים מגזין מרכז בריאות הנפש ע"ש אברבנאל בר עלון, ראש השנה תשע"ז, גיליון מספר 3, עמוד 15 "רופאיה של ארץ-ישראל 1948-1799", נסים לוי, יעל לוי, הוצאת איתי בחור, מרץ 2012, מהדורה שנייה, ערך: ירמולוביץ, זאב, עמוד 240 "רופאיה של ארץ-ישראל 1948-1799", נסים לוי, יעל לוי, הוצאת איתי בחור, מרץ 2012, מהדורה שנייה, ערך: ירמולוביץ, נטליה, עמוד 240
מחוז טריפולי

האם התכוונתם ל... מחוז טריפולי (לוב) מחוז טריפולי (לבנון)